I ha tres teorías sobre la orichen d'el toponimo «Sarrat». La primera é la mes espardida, y diu que vene d'el llatín <*SERRATU, forma diminutiva de <SERRA, «serra». Esto é una forma elaborada d'expllicar que é una variant de la palabra aragonesa «sarrau», pero con perda de la vocal zaguera. S'achusta prou ben con la realidat fisica d'el puesto aon é pllantau el llugar; ben a las cllaras sobre un sarrau d'el solano d'el Turbón.